**Ráiteas Corparáideach um Chumhdach Leanaí**

Cuireann Bord Oideachais agus Oiliúna Átha Cliath agus Dhún Laoghaire (‘an Bord’) réimse leathan cláir agus seirbhísí oideachais agus oiliúna ar fáil agus tacaíonn le daoine, idir óg agus aosta, ar fud réigiún an Bhoird. Tá an Bord tiomanta do chumhdach a thabhairt d’fholláine gach linbh agus duine óig a thagann i dteagmháil le baill foirne agus oibrithe deonacha an Bhoird.

De réir cheanglais [an Achta um Thús Áite do Leanaí, 2015](https://www.oireachtas.ie/ga/bills/bill/2014/30/), [*Tús Áite do Leanaí:* *Treoir Náisiúnta do Chosaint agus Leas Leanaí, 2017*](https://www.dcya.gov.ie/documents/publications/20171002ChildrenFirst2017.pdf), [an Achta Oideachais (Leas), 2000](https://www.oireachtas.ie/ga/bills/bill/1999/21/), [na Nósanna Imeachta um Chosaint Leanaí do Bhunscoileanna agus Iar-Bhunscoileanna, 2017](https://www.education.ie/ga/Scoileanna-Coláist%C3%AD/Eolas/Cosaint-Páist%C3%AD/child_protection_guidelines_ir.pdf) agus [na Treorach ó Tusla maidir le Ráitis um Chumhdach Leanaí a ullmhú](http://www.tusla.ie/uploads/content/4214-TUSLA_Guidance_on_Developing_a_CSS_v3.pdf). Tá an Ráiteas Corparáideach um Chumhdach Leanaí atá leagtha amach sa doiciméad seo aontaithe ag an mBord.

Baineann an Ráiteas le gach fostaí agus oibrí deonach a thagann i dteagmháil le leanaí agus daoine óga in áitribh an Bhoird nó trína gcuid oibre thar ceann an Bhoird.

**Scoileanna, Coláistí, Ionaid agus Seirbhísí an Bhoird**

Déanann an Bord bunscoileanna agus iar-bhunscoileanna a bhainistiú agus a fheidhmiú, chomh maith le coláistí breisoideachais, ionaid oiliúna, ionaid spóirt déchuspóra, seirbhísí síceolaíochta, seirbhísí ógra agus réimse ionaid oideachais d’aosaigh agus ionaid bhreisoideachais, a chuireann cláir oideachais agus oiliúna ar fáil.

**An duine corparáideach atá freagrach as an gCumhdach**

* Stiúrthóir na Scoileanna
* Stiúrthóir an Bhreisoideachais agus na hOiliúna

**Na Teagmhálaithe Ainmnithe**

* Na Príomhoidí
* An tOifigeach Forbartha Ógra agus Spóirt
* Comhordaitheoir an Ionaid Ógtheagmhála

**Na Leas-Teagmhálaithe Ainmnithe**

* Na Leas-Phríomhoidí
* Daoine eile a ainmneofar

Tá tuilleadh eolas faoi na ráitis um chumhdach leanaí atá ag scoileanna, coláistí agus ionaid an Bhoird, chomh maith leis na teagmhálaithe agus na leas-teagmhálaithe ainmnithe, ar fáil sna scoileanna agus sna hionaid féin nó ar a láithreáin ghréasáin.

**Daoine Sainordaithe**

* Is duine sainordaithe de réir an Achta um Thús Áite do Leanaí, 2015 é gach uile mhúinteoir cláraithe atá fostaithe ag an mBord.
* Oibrí Ógra:-
  + a bhfuil cáilíocht ghairmiúil aige/aici atá aitheanta ag an Údarás Náisiúnta Cáilíochtaí san obair ógra de réir bhrí alt 3 den Acht um Obair Ógra, 2001 nó i ndisciplín gaolmhar, agus
  + atá fostaithe i seirbhís oibre ógra de réir bhrí Chuid VIIA den Acht um Chúram Leanaí, 1991
* Síceolaí atá ag cleachtadh sa cháil sin agus atá incháilithe a bheith cláraithe ar chlár ball na gairme sin (más ann dá leithéid).
* Comhairleoir atá ag cleachtadh sa cháil sin agus atá incháilithe a bheith cláraithe ar chlár ball na gairme sin (más ann dá leithéid).
* Teagascóirí agus baill foirne acmhainne atá fostaithe i ról teagaisc le daltaí faoi bhun 18 mbliana d’aois.

**Oiliúint**

Cuirfear gach Teagmhálaí Ainmnithe, Leas-Teagmhálaí Ainmnithe, Duine Sainordaithe, fostaí, oibrí deonach agus Bord Bainistíochta ar an eolas faoin gCumhdach Leanaí agus gheobhaidh siad cur amach air trí ionduchtúchán, trí chlár ríomhfhoghlama arna fhorbairt ag Túsla agus an tSeirbhís Forbartha Gairmiúla do Mhúinteoirí agus trí Fhorbairt Ghairmiúil Leanúnach.

**Earcaíocht Ball Foirne/Oibrithe Deonacha**

Maidir le hearcú agus roghnú ball foirne agus a oiriúnaí atá siad le bheith ag obair le leanaí, cloífidh an Bord leis [na Nósanna Imeachta um Earcú Sábháilte Ball Foirne agus Oibrithe Deonacha le hOibriú le Leanaí](file://fs01/livecommon/Governance/Children%20First%20Act%202015/Corporate%20Statement/Procedures%20for%20the%20Safe%20Recruitment%20of%20Staff%20and%20Volunteers%20to%20work%20with%20Children.docx) .

**Nochtuithe i gcoinne Baill Foirne/Oibrithe Deonacha**

I gcás nochtadh i gcoinne fostaí, lena n-áirítear oibrí deonach gan phá, cloífidh an Bord leis [na Nósanna Imeachta um Bainistiú Líomhaintí nó Amhrais i leith Mí-Úsáid Leanaí in aghaidh Múinteoirí agus Fostaithe Eile](file://fs01/livecommon/Governance/Children%20First%20Act%202015/Corporate%20Statement/Procedures%20for%20the%20Management%20of%20Allegations%20or%20Suspicions%20of%20Child%20Abuse%20againsts%20Teachers%20and%20other%20Employees.docx).

**Sonraí**

Déantar sonraí a bhainistiú de réir Bheartais agus Nósanna Imeachta an Bhoird.

**Glacadh**

Tá an Ráiteas um Chumhdach Leanaí glactha go foirmiúil ag Scoileanna, Coláistí, Ionaid agus Seirbhísí an Bhoird de réir [na Nósanna Imeachta um Chosaint Leanaí do Bhunscoileanna agus Iar-Bhunscoileanna, 2017](https://www.education.ie/en/Schools-Colleges/Information/Child-Protection/child_protection_guidelines.pdf), [an Achta um Thús Áite do Leanaí, 2015](http://www.irishstatutebook.ie/eli/2015/act/36/enacted/en/pdf) agus reachtaíocht ábhartha eile a bhaineann le cosaint agus leas leanaí.

[*https://www.tusla.ie/uploads/content/Children\_First\_National\_Guidance\_2017.pdf*](https://www.tusla.ie/uploads/content/Children_First_National_Guidance_2017.pdf)

*https://www.education.ie/ga/Scoileanna-Coláist%C3%AD/Eolas/Cosaint-Páist%C3%AD/child\_protection\_guidelines\_ir.pdf*

**Grúpa Maoirseachta Cumhdaigh**

Tá Grúpa Maoirseachta um Chosaint agus Cumhdach Leanaí curtha ar bun ag an mBord, a bhfuil ionadaithe ó scoileanna, seirbhísí agus ionaid éagsúla air. Maidir le saincheisteanna a d’fhéadfadh teacht chun cinn ó am go chéile i gcomhthéacs an Chumhdaigh Leanaí ar an iomlán laistigh den Bhord, déanfaidh an grúpa seo machnamh orthu agus tabharfaidh comhairle maidir leo.

Déanfar athbhreithniú ar Ráitis um Chumhdach Leanaí gach bliain.

Cuireadh an Ráiteas seo i dtoll a chéile de réir an Chóid Cleachtais do Rialachas Bord Oideachais agus Oiliúna.